Esta visión de la postura'l BNG ye, camiento, poco discutible y de xuru que criticable dende un puntu d'agüeye ético, pero fora'l primer pasu pa llevar a los nacionalistes al gobiernu de Compostela. La imax d'un BNG de la mano de CIU y PNV diéra-y un aquello de partíu de gobiernu, seriu, centráu y  responsable. Por eso, andando'l tiempu ya espulsáu del gobiernu pola mayoría absoluta'l Partido Popular, el BNG destexó como Penélope y buscó l'abellugu n'Europa de los Pueblos nel 2009. Pero d'eso yá falaremos.